คำนำ
ด้วยพระราชบัญญัติกำหนดแผนและขั้นตอนการกระจายอำนาจให้องค์กรปกครองส่วนท้องถิ่น  พ.ศ. 2542 มาตรา 16 และมาตรา 19 บัญญัติให้องค์การบริหารส่วนตำบล มีอำนาจหน้าที่ในการจัดทำแผนพัฒนาท้องถิ่นของตนเอง ภายใต้การกำกับตรวจสอบ ดูแล ของหน่วยงานรัฐ และผ่านการมีส่วนร่วมของประชาชน  และระเบียบกระทรวงมหาดไทยว่าด้วยการจัดทำแผนพัฒนาของกรปกครองส่วนท้องถิ่น พ.ศ. 2548 และฉบับที่ 2 พ.ศ.2559  กำหนดให้องค์การบริหารส่วนตำบลต้องจัดทำแผนพัฒนาท้องถิ่นสี่ปี ที่กำหนดวิสัยทัศน์  ประเด็นยุทธศาสตร์  เป้าประสงค์  ตัวชี้วัด  ค่าเป้าหมาย  และกลยุทธ์  โดยสอดคล้องกับแผนพัฒนาจังหวัด  ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด  แผนพัฒนาอำเภอ  แผนพัฒนาตำบล  แผนพัฒนาหมู่บ้านหรือแผนชุมชน  อันมีลักษณะเป็นการกำหนดรายละเอียดแผนงาน  โครงการพัฒนา  ที่จัดทำขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่นสี่ปี
องค์การบริหารส่วนตำบลเทพราช  จึงจัดทำแผนพัฒนาท้องถิ่นสี่ปี(พ.ศ.2561 – 2564)  โดยถือปฏิบัติตามระเบียบกระทรวงมหาดไทยว่าด้วยการจัดทำแผนพัฒนาของกรปกครองส่วนท้องถิ่น พ.ศ. 2548 และฉบับที่ 2 พ.ศ.2559  ข้อ 17 โดยผ่านกระบวนการจัดทำประชาคมท้องถิ่น  และสอดคล้องกับแผนพัฒนาจังหวัด  ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด  แผนพัฒนาอำเภอ  แผนพัฒนาตำบล  แผนพัฒนาหมู่บ้านหรือแผนชุมชน  องค์การบริหารส่วนตำบลเทพราช หวังเป็นอย่างยิ่งว่าแผนพัฒนาท้องถิ่นสี่ปี(พ.ศ.2561 – 2564)  ฉบับนี้ จะได้ใช้เป็นแนวทางในการจัดทำงบประมาณรายจ่ายประจำปีและสามารถตอบสนองความต้องการของประชาชนในเขตองค์การบริหารส่วนตำบลเทพราช   ได้อย่างมีประสิทธิภาพต่อไป

